Argir 18.februar 2019

Til heimini

Nýtslan av fartelefonum er ein áhaldandi avbjóðing og vit á skúlanum hava roynt  ymiskar loysnir, helst uttan at finna ta røttu.

Nú gera vit aftur eina roynd, fyri at stuðla næmingunum í at hugsavna seg betur í undirvísingini, soleiðis at tað ber til at fáa meira burtur.

Tað er torført at hugsavna seg um fleiri ting í einum, eina brummandi telefon í lummanum og eitt roknistykki á borðinum.

Hin parturin er, at ein av uppgávu skúlans, er at menna næmingin í felagskapinum og hetta ber illa til,  tá hvør í sínum lagi situr við eini fartelefon.

Tað at bera seg at í felagskapi, lærir menniskjan bert við at *verða ein partur av einum felagskapi*.

Skúlin ynskir, at okkara næmingar, menna hesar førleikar og eru til staðar í samveruni við floksfelagar og lærarar.

Vit taka tí stigið at allar fartelefonir verða savnaðar inn fyrst á morgni í hádeild og settar í eina telefongoymslu inni í flokshølinum.

Um næmingur *av órøttum* nýtir fartelefonina í tímanum, tekur lærarin hana, og næmingurin fær hana aftur, tá skúladagurin er liðugur.

Koma tvístøður fyri, um hesar fartelefonir boða vit tykkum foreldrum frá, soleiðis at tit eisini hava eitt hvøvi til at tosa við børnini um nýtsluna av fartelefonum.

Vinarliga

Marjun Holm, skúlastjóri